Vytautas Kernagis (1976)

Vytautas Kernagis (g. 1976 m. rugpjūčio 20 d. Vilniuje) – Lietuvos visuomeninių iniciatyvų organizatorius, gretutinių teisių asociacijos AGATA Tarybos narys, VšĮ „Vytauto Kernagio fondas“ vadovas, politikas. Jo tėvas – muzikantas ir atlikėjas Vytautas Kernagis, motina – kostiumų dailininkė Dalia Kernagienė.

 Biografija 

Mokėsi Vilniaus 22-oje vidurinėje mokykloje. 1996–2000 m. mokėsi Vilniaus aukštesniojoje elektronikos mokykloje. 2005 m. – Vilniaus kolegijos Elektronikos ir informatikos fakultete apgynė bakalauro darbą.

2006–2007 m. ISM Vadybos ir ekonomikos universitete studijavo verslo vadybą ir administravimą. 2000–2004 m. UAB „Dizaino kryptis“ ėjo direktoriaus pareigas. 2004–2006 m. buvo televizijos „5 kanalas” IT skyriaus vadovas. 2006–2009 m. dirbo UAB „Tiketa“, kur ėjo komercijos direktoriaus, o nuo 2008 m. generalinio direktoriaus pareigas.

2008–2016 m. įkūrė ir vadovavo Vytauto Kernagio labdaros ir paramos fondui,Vytautas Kernagis jaunesnysis: „Jaučiau būtinybę įkurti fondą“ kurio pagrindiniai tikslai – išsaugoti Vytauto Kernagio atminimą, vykdyti naujų kūrybinių idėjų sklaidą ir organizuoti pagalbą sergantiems onkologinėmis ligomis. Per pastaruosius 8-erius metus yra sukūręs virš 70 edukacinių bei kultūrinių projektų, įskaitant spektaklius, festivalius, koncertines programas, vaikų sceninio meistriškumo stovyklas, neformalaus ugdymo kūrybines dirbtuves, leidybą ir kitus.

2016 m. su Tėvynės sąjungos – Lietuvos krikščionių demokratų partija išrinktas į LR Seimą.

Vedęs, su žmona Rima augina sūnus Nojų ir Kristijoną.

Pomėgiai: aviacija, astronomija, fotografija, knygos, šachmatai.

 Šaltiniai 

 Nuorodos 

 V. Kernagio biografija
 Vytautas Kernagis jaunesnysis: „Nebenorėjau likti abejingu stebėtoju”
 Vytauto Kernagio sūnus Vytautas suka į politiką – jungiasi prie konservatorių

Kategorija:Seimo nariai
Kategorija:Lietuvos visuomenės veikėjai
Kategorija:Lietuvos vadybininkai